מינרל (תזונה)

בתזונה, מינרלים הם קבוצה של יסודות, רובם מתכות, להם יצורים חיים נזקקים לשם פעולתם התקינה. חלק מהמינרלים מופיעים בכל היצורים החיים, ובלעדיהם אין החיים יכולים להתקיים: זרחן, סידן ונחושת, למשל; אחרים מופיעים בחלק מהיצורים בלבד: ניקל, סלניום וצורן, למשל. המינרלים נצרכים על ידי היצורים כחלק מהמזון, ולא בצורתם הגבישית, (למעט מקרים נדירים, כמו מלח בישול, למשל, הנצרך גם בצורתו הגבישית).

קיימות ארבע קבוצות של מינרלים הדרושים ליצורים חיים, לפי מידת חשיבותם:
 ארבעת היסודות הבסיסיים: פחמן, מימן, חמצן וחנקן. הללו מופיעים בכל היצורים ומהווים למעלה מ-99% ממסתם.
 מאקרומינרלים: מופיעים בתאיהם של יצורים חיים בשיעור של מעל ל-50 מיליגרם עבור קילוגרם של מסת תא (או גוף). גם יסודות אלו מופיעים בכל היצורים החיים.
 מיקרומינרלים או יסודות קורט: מופיעים בתאיהם של יצורים חיים בשיעור של מתחת ל-50 מיליגרם עבור קילוגרם של מסת תא (או גוף). חלקם של יסודות אלו מופיע בכל היצורים, אך חלקם האחר מופיע ביצורים מסוימים בלבד.
 מיקרומינרלים ייחודיים: הללו ייתכן שמופיעים בכמויות מזעריות בתאיהם של יצורים מסוימים. תפקודם הביולוגי אינו ידוע או טרם הוברר דיו.

ההגדרה למיקרומינרלים ומאקרומינרלים מתייחסת בעיקר לאדם וליונקים מפותחים אחרים, ואף כי ייתכן שתהיה תקפה גם ליצורים אחרים, הרי שייתכן שהדרישות המינרליות של חיידקים, צמחים, פטריות ויצורים רבים אחרים שונות למדי.

הטבלה שלהלן מרכזת את שלוש קבוצות המינרלים האחרונות. עמודת ה"מקורות" מתייחסת בעיקר לאדם; יצורים אחרים מסוגלים לצרוך מינרלים ממקורות שונים.

 מינרל  תפקיד ביולוגי  מקורות מאקרומינרלים נתרן  יצירת דחפים עצביים בנוירונים;  נושאי המטען העיקריים בתמיסה החוץ-תאית;  שמירה על רמת pH תקינה של הדם ושל נוזלי הגוף  מלח בישול מגנזיום  ביצורים פוטוסינתטיים: מרכיב של כלורופיל;  נמצא בעצמות ובשיניים  ירקות ירוקים, אגוזים ושקדים, סויה וחיטה מלאה אשלגן  יצירת דחפים עצביים בנוירונים;  נושאי המטען העיקריים בתמיסה התוך-תאית (ציטוזול) תמרים, עגבניות, תפוזים, בננות, סובין, תפוחי אדמה, קקאו סידן  נמצא בעצמות, שיניים, ציפורניים ומבנים ביולוגיים אחרים;  מרכיב חשוב באיתות בין-תאי  משתתף בפעולת השרירים  ירקות עלים ירוקים, חלב ומוצריו, הדרים, כרוב, טחינה, אגוזים ושקדים, חומוס וסויה זרחן  נמצא בעצמות, ציפורניים ומבנים ביולוגיים אחרים;  מרכיב בחומר התורשתי;  מרכיב ב-ATP, מטבע האנרגיה של כל היצורים בשר, דגים, ביצים, חלב ומוצריו, ירקות עליים גופרית  נמצא בשתי חומצות אמינו: ציסטאין ומתיונין  בשר בקר ואגוזים כלור נמצא בחומצת מימן כלורי בקיבה  מלח בישול יסודות קורט כרום נמצא בחלבון כרוֹמוֹדוּלין,  העוזר לאינסולין לאזן את כמות הגלוקוז בדם  כבד, שמרי אפייה, קמח חיטה ברזל נמצא בהמוגלובין ובמיוגלובין  נמצא בציטוכרומים  בשר, קטניות, נבטי חיטה, טחינה משומשום מלא, שמרי בירה, שעועית,  ירקות ירוקים כהים (כגון: פלפל וברוקולי), פירות יבשים, אגוזים וגרעינים יוד נמצא במספר הורמונים המיוצרים בבלוטת המגן  דגי מים מלוחים, עלים ירוקים, אצות, ביצים, חלב ומוצריו;  נמצא בדרך כלל כתוסף במלח בישול מסחרי קובלט נמצא באתר הפעיל של מספר אנזימים  אגוזים, קטניות, כבד נחושת נמצא באתר הפעיל של מספר אנזימים  אגוזים, קקאו, כבד, מרגרינה, שמן ותירס מנגן נמצא באתר הפעיל של מספר אנזימים,  ביניהם פירובט קרבוקסילאז,  הממיר פירובט לאוקסלואצטט בתהליך הגלוקונאוגנזה  קטניות, ירקות ירוקים, אגוזים מוליבדן נמצא באתר הפעיל של מספר אנזימים  קטניות וירקות סלניום מחליפה את אטום הגופרית בחומצת האמינו המיוחדת סלנוציסטאין;  חומצה זו נמצאת במספר חומרים נוגדי-חמצון  אגוזי ברזיל, דגים, בשר, ביצים, קטניות ונדיום נמצא באתר הפעיל של מספר אנזימים  אגוזים, פירות ים אבץ נמצא באתר הפעיל של למעלה מ-300 אנזימים,  ביניהם RNA פולימראז  אגוזי מלך, שקדים, עלים ירוקים, כל מוצר שמקורו מן החי מיקרומינרלים ייחודיים ניקל, ליתיום, בור, אלומיניום, צורן, טיטניום, גרמניום, ברום, רובידיום, סטרונציום, טלור, בריום, טונגסטן, כספית, ביסמוט

ראו גם
מים מינרליים

קישורים חיצוניים

קטגוריה:ערכים שבהם תבנית בריטניקה אינה מתאימה
קטגוריה:מטבוליזם
קטגוריה:תזונה
קטגוריה:אבות המזון
קטגוריה:רכיבי תזונה חיוניים

ca:Bioelement#Bioelements secundaris